Curlingklubben

Ugens sidste

Så blev det tirsdag, og grundet en masse planlægningsmæssigt bøvl og et stort DR-tema om natur, så er dette ugens sidste program. Det betyder dog ikke, at du skal gå glip af alt det gode Curlingklub-indhold, man ellers får i løbet af en uge. Derfor har vi slået rigtig mange elementer sammen til et SUPER element, som man kunne kalde 'Hvad har du i munden lige nu, mens du lidt ligner en kendt, og har du nogensinde været i en situation, hvor du godt kunne have brugt et sejt comeback'. Vi skal også snakke om BTS, en ny og meget dårlig TikTok-challenge, den nye Batman-film og hvornår, man må se videre på en serie uden sin kæreste. Og så ringer Jeppe ind til 'Fritid til Fordybelse' og fortæller om sin fritidsinteresse, som er at barbere sig. Værter: Christian Bonde og Maria Fantino.